Ma arvan, et ma siiski ei viinud seda kunstiprojekti läbi ainult iseenda pärast. Loomulikult, olles eestlasele iseloomulikult jonnakas ja kange, pidin ma tõestama, et hoolimata sellest, et selle läbiviimise tõenäosus oli paljuski raskendatud, ma suudan seda teha. Samas aga ei tohi alahinnata ka kogu protsessi väärtust. Sest kunstinurga seinad värvisid poisid ise ja ma arvan, et nad ei olnud ikka tükk aega midagi nii vahvat  teinud. Me tunnustasime neid selle eest. Me viisime nendega läbi kunstitunde, mille käigus nad said end väljendada. See ei olnud puhtalt materiaalne asi. Ja aeg-ajalt tegelikult ju, on vaja materiaalseid asju, et võtta ette tegevusi, mis kannaksid mingeid väärtusi selles osalejate jaoks.